ai4bharat/Pralekha huggingface dataset:
வணிகம் மற்றும் தொழில்துறை அமைச்சகம்
இந்தியாவின் வர்த்தகம்: 2020 அக்டோபர் மாதத்தின் ஆரம்பகட்ட தரவு
2020-ஆம் ஆண்டு அக்டோபர் மாதத்தில் நாட்டின் ஏற்றுமதி 24.82 பில்லியன் அமெரிக்க டாலராக இருந்தது. இது கடந்த 2019-ஆம் ஆண்டு அக்டோபர் மாதத்தை விட 5.4 சதவீதம் குறைவாகும். ஏப்ரல் முதல் அக்டோபர் வரையில் 150.07 பில்லியன் அமெரிக்க டாலராக இருந்த இந்தியாவின் ஏற்றுமதி, கடந்த ஆண்டு இதே காலத்தை விட 19.05 சதவீதம் குறைவாகும்.
2020-ஆம் ஆண்டு அக்டோபர் மாதத்தில் நாட்டின் இறக்குமதி 33.6 பில்லியன் அமெரிக்க டாலராக இருந்தது. இது கடந்த 2019-ஆம் ஆண்டு அக்டோபர் மாதத்தை விட 11.56 சதவீதம் குறைவாகும். ஏப்ரல் முதல் அக்டோபர் வரையில் இந்தியாவின் இறக்குமதி 182.29 பில்லியன் அமெரிக்க டாலராக இருந்தது. கடந்த ஆண்டு இதே காலத்துடன் ஒப்பிடுகையில் 36.28 சதவீதம் எதிர்மறையான வளர்ச்சி ஏற்பட்டுள்ளது.
2020 அக்டோபர் மாதத்தில் இந்தியாவின் நிகர இறக்குமதியின் வர்த்தக பற்றாக்குறை 8.78 பில்லியன் அமெரிக்க டாலர். இது கடந்தாண்டு அக்டோபரில் பதிவான 11.76 பில்லியன் அமெரிக்க டாலர் வர்த்தக பற்றாக்குறை உடன் ஒப்பிடும் போது 25.34% என்னும் அளவுக்கு கணிசமான முன்னேற்றம் ஏற்பட்டுள்ளது.
பெட்ரோலியம் அல்லாத மற்றும் ரத்தின கற்கள் இல்லாத நகைகளின் ஏற்றுமதி 2020-ஆம் ஆண்டு அக்டோபர் மாதத்தில் 20.28 பில்லியன் அமெரிக்க டாலராக இருந்தது. கடந்த 2019-ஆம் ஆண்டு அக்டோபர் மாதம் இதன் அளவு 19.07 பில்லியன் அமெரிக்க டாலராக இருந்தது. இது 6.34 சதவீதம் நேர்மறை வளர்ச்சியாகும்.
எண்ணெய் அல்லாத மற்றும் தங்கம் அல்லாத பொருட்களின் இறக்குமதி இந்த வருடம் அக்டோபர் மாதத்தில் 22.83 பில்லியன் அமெரிக்க டாலராக இருந்தது. இது கடந்தாண்டு அக்டோபர் மாதம் 24.9 பில்லியன் அமெரிக்க டாலராக இருந்தது. இது 8.31% எதிர்மறையான வளர்ச்சியாகும்.
பிற தானியங்கள் , அரிசி ,எண்ணெய் உணவுகள் , இரும்புத் தாது  , எண்ணெய் விதைகள்  உள்ளிட்டவை கடந்த அக்டோபர் மாத ஏற்றுமதியில் நேர்மறையான வளர்ச்சியைக் கண்டுள்ளன.
வெள்ளி , செய்தித்தாள் , கச்சா பருத்தி மற்றும் கழிவுகள்  பருப்புகள் , போக்குவரத்து உபகரணங்கள்  உள்ளிட்டவை கடந்த அக்டோபர் மாத இறக்குமதியில் எதிர்மறையான வளர்ச்சியைக் கண்டுள்ளன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1669762
PIB Headquarters
அண்ணா பல்கலைக் கழகத்தின் தமிழ்நாடு பொது நுழைவுத் தேர்வுக்கு மே 31 ஆம் தேதி வரை விண்ணப்பிக்கலாம்
அண்ணா பல்கலைக் கழகத்தின் கீழ் இயங்கும் பொறியியல் கல்லூரிகளில், முதுநிலை படிப்புகளான எம்.பி.ஏ எம்.சி.ஏ மற்றும் முதுநிலை பொறியியல் படிப்புகளில் 2019-2020 கல்வி ஆண்டில் சேருவதற்கான தமிழ்நாடு பொது நுழைவுத் தேர்வுக்கு  விண்ணப்பிப்பதற்கான கடைசி தேதி மே 31-ம் தேதி வரை நீட்டிக்கப்பட்டுள்ளது. இத்தகவலை அண்ணா பல்கலைக் கழகத்தின் நுழைவுத் தேர்வுகள் மைய செயலர்  வெளியிட்டுள்ள பத்திரிகைக் குறிப்பில் தெரிவித்துள்ளார்.
பெண்கள் மற்றும் குழந்தை நலன் அமைச்சகம்
பிரதமரின் தாய்மை போற்றுவோம் திட்டத்தின் கீழ் பயனடைந்த பெண்கள்
மத்திய அரசு உதவியுடன் பிரதமரின் தாய்மை போற்றுவோம் திட்டம் மகளிர் மற்றும் குழந்தைகள் மேம்பாட்டு அமைச்சகத்தால் அமலாக்கப்படுகிறது. இதன்படி கருவுற்ற பெண்கள், பாலூட்டும் தாய்மார்களுக்கு 3 தவணைகளில் ரூ.5,000 வழங்கப்படுகிறது. மத்திய அல்லது மாநில அரசுகளில் அல்லது பொதுத்துறை நிறுவனங்களில் பணிபுரிவோர் அல்லது இதே போன்ற பயன்களை வேறு ஏதாவது ஒரு சட்டத்தின் கீழ் பெறுபவர்கள் இந்த திட்டத்திலிருந்து விடுக்கப்பட்டுள்ளனர்.
25.01.2022 வரை இந்த திட்டத்தின் கீழ் மாநிலங்களிலும், யூனியன் பிரதேசங்களிலும் மொத்தம் 2,58,07,111 பெண்கள் பயனடைந்துள்ளனர். இவர்களுக்கு மொத்தம் ரூ.9,791.28 கோடி விநியோகிக்கப்பட்டுள்ளது. தமிழ்நாட்டில் 12,86,906 பயனாளிகளுக்கு ரூ.356.56 கோடி வழங்கப்பட்டுள்ளது. புதுச்சேரியில் பயனாளிகள் எண்ணிக்கை 26,042 ஆகும். இவர்களுக்கு வழங்கப்பட்ட தொகை ரூ.11.37 கோடி.
மாநிலங்களவையில் இன்று எழுத்து மூலம் அளித்த பதிலில் மத்திய மகளிர் மற்றும் குழந்தைகள் மேம்பாட்டுத் துறை அமைச்சர் திருமதி.ஸ்மிருதி சுபின் இரானி இதனை தெரிவித்துள்ளார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1794757
குடியரசுத் தலைவர் செயலகம்
குடியரசுத் தலைவரின் ஈஸ்டர் வாழ்த்துச் செய்தி
குடியரசுத் தலைவர் திருமதி. திரௌபதி முர்மு அவர்கள் ஈஸ்டர் பண்டிகையை முன்னிட்டு மக்களுக்கு தனது வாழ்த்துக்களை தெரிவித்துள்ளார்.
குடியரசுத் தலைவர் விடுத்துள்ள செய்தியில், "ஈஸ்டர் திருநாளில், இந்தியாவிலும் வெளிநாட்டிலும் வாழும் அனைத்து மக்களுக்கு குறிப்பாக கிறிஸ்தவ சமூகத்தினருக்கு எனது வாழ்த்துகளைத் தெரிவித்துக் கொள்கிறேன்.
இயேசு கிறிஸ்துவின் உயிர்த்தெழுதலாகக் கொண்டாடப்படும் இந்த மகிழ்ச்சிப் பண்டிகை அன்பு மற்றும் இரக்கத்தின் அடையாளமாகும். இயேசு கிறிஸ்து உண்மைக்காகவும் நீதிக்காகவும் தம் உயிரை தியாகம் செய்து அன்பு மற்றும் மன்னிப்பின் செய்தியை நமக்கு வழங்கினார். அவரது வாழ்க்கை இரக்கத்திற்கும் தியாகத்திற்கும் சிறந்த எடுத்துக்காட்டு ஆகும்.
இயேசு கிறிஸ்துவின் விழுமியங்களை ஏற்று நமது சமுதாயத்தில் அன்பையும் நல்லிணக்கத்தையும் பரப்புவோம், நாட்டின் வளர்ச்சிக்கு பங்களிப்போம் என்று உறுதிமொழி எடுப்போம்". என்று கூறியுள்ளார்.
பிரதமர் அலுவலகம்
பூஞ்சில் நேரிட்ட விபத்தில் உயிரிழந்தவர்களுக்கு பிரதமர் இரங்கல்
பாதிக்கப்பட்டவர்களுக்கு பிரதமரின் தேசிய நிவாரண நிதியிலிருந்து நிவாரணம் அறிவிப்பு
பூஞ்சில் நேரிட்ட சாலை விபத்தில் உயிரிழந்தவர்களுக்கு பிரதமர் திரு நரேந்திர மோடி ஆழ்ந்த இரங்கல் தெரிவித்துள்ளார். பாதிக்கப்பட்டவர்களுக்கு பிரதமரின் தேசிய நிவாரண நிதியிலிருந்து நிவாரணத் தொகையை திரு மோடி அறிவித்துள்ளார்.
இதுகுறித்து பிரதமர் அலுவலகம் வெளியிட்டுள்ள ட்விட்டர் பதிவில் கூறியிருப்பதாவது;
பூஞ்ச் விபத்தில் உயிரிழப்பு ஏற்பட்டுள்ளது கவலையளிக்கிறது. உயிரிழந்தவர்களின் குடும்பத்தினருக்கு எனது இரங்கலை தெரிவித்துக்கொள்கிறேன். காயமடைந்தவர்கள் விரைவில் குணமடைய வாழ்த்துகிறேன்.
ரசாயனம் மற்றும் உரங்கள் அமைச்சகம்
மத்திய அமைச்சர் திரு கவுடா தனது ஒரு மாத ஊதியத்தை கொவிட்-19 தொடர்பான பணிகளுக்காக பிரதமரின் நிவாரண நிதிக்கு அளித்தார்
மத்திய ரசாயனங்கள் மற்றும் உரத்துறை அமைச்சர் திரு.சதானந்த கவுடா, கொவிட் பெருந்தொற்று தொடர்பான நிவாரணப் பணிகளுக்காக பிரதமரின் நிவாரண நிதிக்கு தனது ஒரு மாத ஊதியத்தையும், நாடளுமன்ற உறுப்பினர் தொகுதி மேம்பாட்டு நிதியிலிருந்து ஒரு கோடி ரூபாயையும் அளிக்கத் தீர்மானித்துள்ளார். இதை அறிவித்த அமைச்சர், கொவிட்-19 பெருந்தொற்றுக்கு எதிராகப் போராட வேண்டிய அவசர தேவையைக் கருத்தில் கொண்டு `எனது ஒரு மாத ஊதியத்தையும், நாடளுமன்ற உறுப்பினர் தொகுதி மேம்பாட்டு நிதியிலிருந்து ஒரு கோடி ரூபாயையும், பிரதமரின் தேசிய நிவாரண நிதிக்கு, நோய் தடுப்பு மற்றும் சிகிச்சைக்காக அளிக்கிறேன்’ என்று கூறியுள்ளார்.
பிரதமர் திரு. நரேந்திர மோடியின் தலைமையில், அரசு தேவையான நடவடிக்கைகளை குறித்த காலத்திற்குள் உடனுக்குடன் எடுத்து வருவதாகத் தெரிவித்த திரு.கவுடா, பொது மக்களுக்கு குறிப்பாக ஏழைகளுக்கும், தொழிலாளர்களுக்கும், சிறந்த பாதுகாப்பையும், ஆரோக்கியத்தையும் உறுதி செய்யும் இலக்குடன் நிவாரணப் பணிகள் நடைபெற்று வருவதாகவும் கூறினார்.
(Visitor Counter : 82
பெட்ரோலியம் மற்றம் இயற்கை எரிவாயு அமைச்சகம்
பிரதமர் உஜ்வாலா திட்டம் பயனாளிகளின் பட்டியல் விரிவாக்கம் – மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையிலான மத்திய பொருளாதார விவகாரங்கள் குழு, மத்திய பெட்ரோலியம் மற்றும் இயற்கை எரிவாயு அமைச்சகத்தின் பரிந்துரையின்படி பிரதமர் உஜ்வாலா திட்டத்தின் கீழ் சமையல் எரிவாயு  இணைப்புகளுக்காக இதுவரை பரிசீலிக்கப்படாமல் இருந்த ஏழைக் குடும்பங்களுக்கு வைப்புத் தொகையின்றி எல்.பி.ஜி. இணைப்புகளை வழங்க ஒப்புதல் அளித்துள்ளது. இதில் பட்டியல் இனத்தவர் வகுப்பினர் / பழங்குடியினர், பிரதமர் வீட்டு வசதி திட்டப்  பயனாளிகள், அந்தியோதயா திட்டம், வனவாசிகள், மிக பிற்படுத்தப்பட்டோர் , தேயிலை மற்றும் முன்னதாக தேயிலை தோட்டத்தில் வசித்த பழங்குடியினர், தீவுகளில் வசிப்பவர்கள்  ஆகியோர் இந்த திட்டத்திற்காக பரிசீலிக்கப்படுவார்கள்.
பல்வேறு தரப்புகளிலிருந்து பெறப்பட்ட கருத்துக்களை அடிப்படையாகக் கொண்டு உஜ்வாலா திட்டத்தில் சமையல் எரிவாயு பெற முடியாதவர்கள் தற்போது பிரதமர் உஜ்வாலா திட்டத்தின் கீழ் எல்.பி.ஜி. இணைப்பை பெற வழி செய்யப்பட்டுள்ளது.
குடியரசுத் தலைவர் செயலகம்
இந்திய கணக்கு தணிக்கை சேவை பயிற்சி அதிகாரிகளுடன் சிம்லாவில் குடியரசுத் தலைவர் கலந்துரையாடல்
குடியரசுத் தலைவர் திருமதி திரௌபதி முர்மு, இந்திய கணக்கு தணிக்கை சேவைத் துறை பயிற்சி அதிகாரிகளுடன் சிம்லாவில் உள்ள தேசிய கணக்கு தணிக்கை அகாடமியில் கலந்துரையாடினார்.
பயிற்சி அதிகாரிகள் மத்தியில் உரையாற்றிய அவர், இந்திய தலைமைக் கணக்குத் தணிக்கை மற்றும் இந்திய தணிக்கை மற்றும் கணக்குத்துறை அதிகாரிகளான நீங்கள் உங்களது செயல்பாடுகளில் வெளிப்பாடுத் தன்மையை கடைப்பிடிக்க வேண்டியது முக்கியமானது என்றார்.
தணிக்கைத் துறையில் டிஜிட்டல் மயமாக்குவதை முன்னிறுத்தி, ஒரே இந்திய தணிக்கை மற்றும் கணக்குத்துறை, ஒரே நடைமுறை என்ற திட்டத்தை அண்மையில் அறிமுகப்படுத்தியிருப்பது மதிப்புமிக்க நடவடிக்கையாகும் என்று குறிப்பிட்டார். டேட்டா அனல்லிட்டிக்ஸ் எனப்படும் தரவுகள் ஆய்வு, மெய்நிகர் தணிக்கை அறை உள்ளிட்ட தொழில்நுட்பங்களை, வெளிப்படைத்தன்மையை உறுதிசெய்வதற்காக பயன்படுத்தலாம் என்று குறிப்பிட்ட அவர், அதே நேரத்தில், மனிதர்களின் தேவை உள்ள இடத்தில் இந்தத் தொழில் நுட்பங்களைக் கொண்டு சமரசம்செய்து கொள்ளக்கூடாது என்றும் வலியுறுத்தினார்.
வரித் தொடர்பான முறைகேடுகளை கண்டறிவதைக் காட்டிலும், அரசின் கொள்கைகளை செயல்படுத்துவதற்கான கருவியாக தணிக்கை பயன்பட வேண்டும் என்பதே மத்திய அரசின் முக்கிய இலக்கு என்றார். எனவே, தணிக்கை அதிகாரியின் பரிந்துரைகளை தெளிவான புரிதலோடு மக்களிடம் கொண்டு செல்வது அவசியம் என்றும், இது பொது மக்களுக்கான சேவைகளில் சீர்திருத்தங்களை புகுத்த உதவும் என்றும் குறிப்பிட்டார்.
இந்திய கணக்குத் தணிக்கை சேவை அதிகாரிகள் எப்போதும் மக்களை மையப்படுத்தியே சிந்திக்க வேண்டும் எனவும், தங்களுடையை அணுகுமுறையில் நேர்மையைக் கடைபிடிக்க வேண்டும் என்று குடியரசுத்தலைவர் திருமதி திரௌபதி முர்மு வலியுறுத்தினார்.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
வடகிழக்கு மாகாணங்களில் வர்த்தக வாய்ப்புகளைக் கண்டறியவும் அவற்றை மேம்படுத்தவும் பிரிட்டிஷ் அரசுக்கு மத்திய அமைச்சர் டாக்டர் ஜிதேந்திர சிங் வேண்டுகோள்
நாட்டின் வடகிழக்குப் பகுதியில் வர்த்தகத்தை அதிகரிக்க முன்வருமாறு பிரிட்டிஷ் அரசாங்கத்தையும், தனியார் துறையையும், மத்திய வட கிழக்கு மாகாணங்களுக்கான மேம்பாட்டு அமைச்சர் டாக்டர் ஜிதேந்திர சிங் கேட்டுக்கொண்டுள்ளார். பிரிட்டிஷ் உயர் ஆணைய அதிகாரிகளுடன் காணொலிக் காட்சி வாயிலாக இன்று நடைபெற்ற கூட்டத்தில் கலந்து கொண்டு பேசிய அமைச்சர், வர்த்தகத் துறையில் இரு நாடுகளும் சுமுக உறவை நிலைநாட்டி வருவதாகும், இதன் தொடர்ச்சியாக இந்தியாவின் வட கிழக்கு மாகாணங்களில் வர்த்தக வாய்ப்புகளைக் கண்டறியவும் அவற்றை மேம்படுத்தவும்
பிரிட்டிஷ் அரசு முன்வர வேண்டுமென்றும் கோரிக்கை விடுத்தார். கொரோனாவுக்குப் பிந்தைய காலத்தில் இந்தப் பகுதிகளில் பொருளாதாரம், வர்த்தகம், மற்றும் அறிவியல் ஆராய்ச்சிகளில் இரு நாடுகளும் ஈடுபட ஏதுவான சூழல் நிலவும் என்று அவர் நம்பிக்கை தெரிவித்தார்.
இந்தியாவின் வடகிழக்கு மாநிலங்களில் பிரபலமான கலைப் பொருட்கள், காய்கறிகள் பழங்கள் மற்றும் வாசனைப் பொருட்களை வெகுவாகப் பாராட்டிய பிரிட்டிஷ் அதிகாரிகள், இந்தப் பொருட்களை உலகளவில் சந்தைப்படுத்தத் தயாராக இருப்பதாகவும் உறுதி அளித்தனர்.
வடகிழக்குப் பகுதியில் உள்ள 8 மாநிலங்களில் அறிவியல் மற்றும் கணிதப்பாடங்களை பயிற்றுவிப்பது தொடர்பாக வடகிழக்கு குழுமத்திற்கும், பிரிட்டிஷ் குழுமத்திற்கும் இடையே விரைவில் புரிந்துணர்வு ஒப்பந்தம் கையெழுத்திடப்பட உள்ளது. இந்திய தொழில்நுட்பக் கழகம் குவஹாத்தி, பல்கலைக்கழகங்கள் மற்றும் தொழில்நுட்ப நிறுவனங்களுடன் பணியாற்ற பிரிட்டிஷ் குழுமம் விருப்பம் தெரிவித்துள்ளது.
பிரதமர் திரு நரேந்திர மோடி தலைமையிலான அரசு மேற்கொண்டு வரும் பல்வேறு நடவடிக்கைகளால், கடந்த ஆறு ஆண்டுகளில் நாட்டின் பிற பகுதிகளுக்கு இணையாக வடகிழக்கு மாகாணங்களும் வளர்ச்சி அடைந்திருப்பதாக அமைச்சர் டாக்டர் ஜிதேந்திர சிங் குறிப்பிட்டார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1665839
-----
(Visitor Counter : 157
சுற்றுலா அமைச்சகம்
நமது தேசத்தைப் பாருங்கள் தொடரில் ‘’ ஹைதராபாத்தின் கலாச்சாரப் பாரம்பரியம்’’ என்ற தலைப்பில் 50-வது வெபினாருக்கு மத்திய சுற்றுலா அமைச்சகம் ஏற்பாடு
மத்திய சுற்றுலா அமைச்சகத்தின் நமது தேசத்தைப் பாருங்கள் இணைய வழித் தொடர் 50-வது அமர்வை எட்டி சாதனை படைத்துள்ளது. “ஹைதராபாத்தின் கலாச்சாரப் பாரம்பரியம்’’ என்னும் தலைப்பில் 50-வது அமர்வு ஆகஸ்ட் 22-ஆம் தேதி நடைபெற்றது. இந்தத் தொடர் கடந்த ஏப்ரல் மாதம் 14-ஆம்தேதி தொடங்கியது. இந்தியாவில் இதுவரை அதிகமாக அறியப்படாத இடங்கள் உள்பட பல்வேறு சுற்றுலாத் தளங்களை மேம்படுத்துவதையும், அது பற்றிய விழிப்புணர்வை ஏற்படுத்துவதையும் நோக்கமாகக் கொண்டு மத்திய சுற்றுலா அமைச்சகம் நமது தேசத்தைப் பாருங்கள் தொடரை நடத்தி வருகிறது. ஒரே பாரதம், உன்னத பாரதம் என்னும் எழுச்சியையும் இது ஏற்படுத்தி வருகிறது.
“ஹைதராபாத்தின் கலாச்சாரப் பாரம்பரியம்’’ வெபினாரை பாரம்பரியக் கல்வி ஆலோசகரும், எழுத்தாளரும், கன்சர்வேசன் ஆர்க்கிடெக்டுமான திருமிகு. மது வோட்டரி வழங்கினார். தெலங்கானாவில் இருந்து முற்றிலும் வேறுபட்ட ஹைதராபாத்தின் கலாச்சாரத்தை இது படம் பிடித்துக்காட்டியது. நிசாம் ஆட்சி காலத்திலிருந்து வந்த இஸ்லாமியர்களின் தாக்கம், ஹைதராபாத்தின் குறிப்பாக பழைய நகரத்தின் கட்டடக்கலை, உணவு, வாழ்க்கை முறை, மொழி ஆகியவற்றில் பிரதிபலித்தது. புதிய நகரம் எவ்வாறு நவீன வாழ்க்கை முறை கலாச்சாரத்துக்கு மாறியது என்பதை வெபினாரை வழங்கியவர் விளக்கினார். ஹைதராபாத் வளமான இலக்கியப் பாரம்பரியம், நுண்கலைகள் கொண்டதாகும். அங்குள்ள ஏராளமான அருங்காட்சியகங்கள், கலைக்களஞ்சியங்கள், கண்காட்சிகள் அந்த நகரத்தின் பாரம்பரியத்தை விளக்குவதாகும்.
நமது தேசத்தைப் பாருங்கள் வலைதளத் தொடர் , மத்திய மின்னணு மற்றும் தகவல் தொழில்நுட்ப அமைச்சகத்தின் தேசிய இ-நிர்வாகத் துறையின் தொழில்நுட்ப ஒத்துழைப்புடன் வழங்கப்பட்டு வருகிறது. இந்தத் தொடரின் அமர்வுகள் தற்போது https://www.youtube.com/channel/UCbzIbBmMvtvH7d6Zo_ZEHDA/featured என்ற தளத்தில் கிடைக்கும். இந்திய அரசின் சுற்றுலா அமைச்சகம் கையாளும் அனைத்து சமூக ஊடகங்களிலும் இதைக் காணலாம். இத்தொடரின் அடுத்த அத்தியாயம் ஹம்பியை ஆராய்வோம் என்ற தலைப்பில் ஆகஸ்ட் 29-ஆம்தேதி காலை 11 மணிக்கு நடைபெறும்.
சிறப்பு சேவைகள் மற்றும் கட்டுரைகள்
அந்தமான் நிக்கோபரில் புதிதாக 2 பண்பலை டிரான்ஸ்மிட்டர்கள்
பிரதமர் திரு நரேந்திர மோடி, 91 புதிய பண்பலை டிரான்ஸ்மிட்டர்களை இன்று காணொலிக்காட்சி வாயிலாக தொடங்கிவைத்தார். இந்த பண்பலை டிரான்ஸ்மிட்டர்கள் மூலம் 18 மாநிலங்கள் மற்றும் 2 யூனியன் பிரதேசங்களில் கூடுதலாக 35,000 கிலோ மீட்டர் பரப்பளவுக்கு ஒலிபரப்பு விரிவாக்கம் செய்யப்படும். முன்னேற விரும்பும் மாவட்டங்கள் மற்றும் எல்லைப்பகுதிகளின் தொடர்பை விரிவாக்குவதற்கு சிறப்பு கவனம் செலுத்தப்படும்.
அந்தமான் நிக்கோபர் தீவுகளுக்கு உட்பட்ட கார் நிக்கோபர் மற்றும் ஸ்ராஜ் தீவு பகுதிகளில் நிறுவப்பட்டுள்ள 2 புதிய பண்பலைகளின் டிரான்ஸ்மிட்டர்கள், போர்ட்பிளேர்-க்கு அப்பால் உள்ள பகுதிகளுக்கும் பண்பலை சேவையை கொண்டு செல்வதற்கான அடையாளமாகத் திகழும். இதன் மூலம் இந்தப் பகுதிகளில் வசிக்கும் மக்கள் 100.1 மெகாஹெர்ட்ஸ் அலைவரிசையில் பன்மொழிகளில் பல்வேறு நிகழ்ச்சிகள் மற்றும் செய்திகளை தெரிந்துகொள்ளலாம்.
கார் நிக்கோபர் பகுதிகளில் நிறுவப்பட்டுள்ள பண்பலை டிரான்ஸ்மிட்டர், இந்தியாவில் அமைக்கப்பட்டுள்ள அகில இந்திய வானொலி பண்பலை டிரான்ஸ்மிட்டர்களில் தென்கோடியில் நிறுவப்பட்டுள்ள பண்பலை டிரான்ஸ்மிட்டராக திகழ்வதுடன், நிக்கோபர் மலைவாழ் மக்களை நேரடியாகவும் சென்றைடையும். அதே நேரத்தில் மிகவும் புகழ்பெற்ற சுற்றுலாத் தளங்களில் ஒன்றான ஸ்வராஜ் தீவு பகுதியில் அமைக்கப்பட்டுள்ள பண்பலை டிரான்ஸ்மிட்டராக இது இருக்கும் என்பதோடு உள்ளூர் கலாச்சாரத்தையும், சுற்றுலாவையும் மேம்படுத்துவதற்கு பெரிதும் உதவும்.
இவ்விரு பண்பலை டிரான்ஸ்மிட்டர்களின் சேவை அந்தமான் நிக்கோபர் தீவுகள் முழுவதும் அகில இந்தியா வானொலியின் பண்பலை சேவைக்கு ஊக்கமளிக்கும் வகையில் இருக்கும்.
பிரதமர் அலுவலகம்
பிரதமர் திரு நரேந்திர மோடி, வியட்நாம் பிரதமர் மேதகு திரு ஃபாம் மின் சின்ஹ் இடையே தொலைபேசி உரையாடல்
பிரதமர் திரு நரேந்திர மோடி, வியட்நாம் பிரதமர் மேதகு திரு ஃபாம் மின் சின்ஹ் உடன் தொலைபேசி வாயிலாக இன்று உரையாடினார்.
வியட்நாம் பிரதமராக நியமிக்கப்பட்டுள்ள மேதகு திரு ஃபாம் மின் சின்ஹ்க்கு வாழ்த்து தெரிவித்த பிரதமர் திரு மோடி, அவரது திறமையான வழிகாட்டுதலின் கீழ் இந்திய- வியட்நாம் விரிவான கேந்திர கூட்டணி மேலும் தொடர்ந்து வலுப்பெறும் என்று நம்பிக்கை தெரிவித்தார்.
திறந்த, உள்ளடக்கிய அமைதியான, விதிகளின் அடிப்படையிலான இந்திய பெருங்கடல் பகுதி குறித்த தொலைநோக்குப் பார்வையை இரு நாடுகளும் பகிர்ந்துவருவதால், பிராந்திய நிலைத்தன்மை, வளம் மற்றும் வளர்ச்சியை ஊக்குவிப்பதில் இந்திய- வியட்நாம் விரிவான கேந்திர கூட்டணி பங்களிக்கக் கூடும் என்பதால் அதனை பிரதமர் திரு மோடி வரவேற்றார்.
இந்த நிலையில், ஐக்கிய நாடுகள் பாதுகாப்பு மன்றத்தில் இந்தியாவும் வியட்நாமும் தற்போது உறுப்பு நாடுகளாக செயல்படுவதையும் பிரதமர் குறிப்பிட்டார்.
கொவிட்-19 பெருந்தொற்றின் இரண்டாவது அலையின் போது இந்தியாவிற்கு விலைமதிப்பில்லா ஆதரவளித்த அந்நாட்டு அரசு மற்றும் மக்களுக்கு நன்றி தெரிவித்துக் கொள்வதாக பிரதமர் திரு சின்ஹிடம் திரு மோடி தெரிவித்தார். பெருந்தொற்றுக்கு எதிராக இரு நாடுகளில் மேற்கொள்ளப்படும் நடவடிக்கைகளுக்கு ஆதரவளிக்கும் வகையில் ஆலோசனைகள் மற்றும் ஒத்துழைப்பை இரண்டு நாடுகளும் தொடர்ந்து வழங்க தலைவர்கள் சம்மதம் தெரிவித்தனர்.
இருதரப்பு உறவுகள் பற்றி ஆய்வு மேற்கொண்ட இருவரும், வெவ்வேறு துறைகளில் ஒத்துழைப்பு குறித்த தங்களது கருத்துக்களையும் பகிர்ந்து கொண்டனர். இருநாட்டு தூதரக உறவின் பொன் விழா, 2022-ஆம் ஆண்டு கொண்டாடப்படவிருப்பதைக் குறிப்பிட்டு, பல்வேறு நினைவுகள் சார்ந்த நிகழ்ச்சிகளின் வாயிலாக இந்த மைல்கல் நிகழ்வைக் கொண்டாட அவர்கள் ஒப்புக்கொண்டனர்.
விரைவில், பொருத்தமான தேதியில் இந்தியாவிற்கு அரசுமுறை பயணமாக வருமாறு பிரதமர் சின்ஹ்க்கு பிரதமர் திரு மோடி அழைப்பு விடுத்தார்.
------
(
பாதுகாப்பு அமைச்சகம்
பல்முனை கடற்படை பயிற்சியான மிலன் 22 நிறைவடைந்தது
26 கப்பல்கள், ஒரு நீர்மூழ்கி கப்பல் மற்றும் 21 விமானங்கள் கலந்துகொண்ட மிலன் கடற்படை பயிற்சியின் 11-வது பதிப்பு 2022 மார்ச் 4 அன்று நிறைவுற்றது.
கடற்படை செயல்பாடுகளின் செயல்திறன், இணைந்து செயல்படுதல், பரஸ்பர புரிதல் மற்றும் நட்பு, கடற்படைகள் உடனான ஒத்துழைப்பு ஆகியவற்றை மேம்படுத்துவதற்காக பல்வேறு கடினமான மற்றும் மேம்பட்ட பயிற்சிகள் மேற்கொள்ளப்பட்டன.
அமெரிக்க மற்றும் இந்திய போர் விமானங்கள் கலந்துகொண்ட விமான எதிர்ப்பு போர் பயிற்சிகள் முதல் இரண்டு நாட்களில் கடலில் மேற்கொள்ளப்பட்டன. ஹெலிகாப்டர், கப்பல் மற்றும் பீரங்கி பயிற்சிகளும் நடைபெற்றன.
கிழக்கு கடற்படைப் பிரிவின் தளபதி சந்தீப் பல்லா நிறைவு நிகழ்ச்சிக்கு தலைமை ஏற்றார்.பயிற்சிகளை சிறப்பாக ஏற்பாடு செய்ததற்காக, மிலன் 22-ல் கலந்து கொண்ட நாடுகளின் தலைமை அதிகாரிகள் பாராட்டு தெரிவித்தனர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1803162
பாதுகாப்பு அமைச்சகம்
பயணியர் ரக டார்னியர் விமானம் ஒப்பந்த அடிப்படையில் மொரிஷியஸ் காவல் படையிடம் ஒப்படைப்பு
மொரிஷியஸ் நாட்டில் செப்டம்பர் 13-ஆம் தேதி நடைபெற்ற நிகழ்ச்சியில் பயணியர் ரக டார்னியர் விமானம் ஒன்று ஒப்படைக்கப்பட்டது. இந்தியக் கடற்படையால் மொரிஷியஸ் நாட்டின் காவல்துறைக்கு ஒப்பந்தத்தின் அடிப்படையில் இந்த விமானம் வழங்கப்பட்டுள்ளது. இந்த நிகழ்ச்சியில் மொரீஷியஸ் நாட்டின் தரைவழிப் போக்குவரத்து மற்றும் இலகு ரயில், வெளியுறவு விவகாரங்கள், பிராந்திய ஒருங்கிணைப்பு மற்றும் சர்வதேச வர்த்தக அமைச்சர் மேதகு திரு. ஆலன் கனூ, இந்திய தூதர் திருமதி நந்தினி கே சிங்லா, காவல்துறை ஆணையர் மற்றும் உயரதிகாரிகள் கலந்து கொண்டார்கள்.
இந்தியா, மொரிஷியஸ் நாடுகளுக்கு இடையே உள்ள கடல்சார் ஒத்துழைப்பு, நட்புறவு குறித்து மொரிஷியஸ் நாட்டிற்கான இந்திய தூதர் வலியுறுத்தினார். அதிகரித்து வரும் விமானச் சேவையைக் கருத்தில் கொண்டு மொரிஷியஸ் நாட்டிற்கு ஆதரவளிக்கும் வகையில் எம்எஸ்என் 4059 விமானம் மொரீஷியஸ் காவல்துறைக்கு குத்தகைக்கு வழங்கப்பட்டிருப்பதாக அவர் கூறினார். அடுத்த ஆண்டு ஹிந்துஸ்தான் ஏரோநாட்டிக்ஸ் நிறுவனம் புத்தம் புதிய நவீன ரக பயணியர் டார்னியர் விமானத்தை மொரிஷியஸ் நாட்டிற்கு வழங்கும் என்றும் அவர் தெரிவித்தார். மொரிஷியஸ் அமைச்சர் இந்தியாவிற்கு நன்றி தெரிவித்துக் கொண்டார்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1754715
-----
(Visitor Counter : 184
புவி அறிவியல் அமைச்சகம்
கிழக்கு மத்திய அரபிக்கடலில் ‘நிசர்கா’ தீவிரப் புயல்; வடக்கு மகாராஷ்டிரா, தெற்கு குஜராத் கரையோரங்களுக்கு புயல் எச்சரிக்கை; சிவப்பு அறிவுறுத்தல்.
தேசிய வானிலை முன்னறிவிப்பு மையம்/ மண்டல சிறப்பு வானிலை மையம்/ இந்திய வானிலைத் துறையின் புயல் எச்சரிக்கைப் பிரிவு ஆகியன பின்வரும் தகவல்களை அளித்துள்ளன:
கிழக்கு மத்திய அரபிக்கடல் பகுதியில் நிலவும் “நிசர்கா” புயல், கடந்த 6 மணிநேரத்தில் மணிக்கு 13 கிலோமீட்டர் வேகத்தில் வடகிழக்கு திசையை நோக்கி நகர்ந்துள்ளது. ஜூன் 3, 2020, இன்று காலை இந்திய நேரப்படி, 08-30 மணி நிலவரப்படி, கிழக்கு மத்திய அரபிக்கடலில் 17.6°N அட்சரேகை மற்றும் 72.3°E தீர்க்கரேகை அருகே, அலிபாக்கிலிருந்து  தெற்கு – தென்மேற்கு திசையில் 130 கிலோ மீட்டர் தொலைவிலும், மும்பையிலிருந்து  தெற்கு-தென்மேற்கில் 170 கிலோமீட்டர் தொலைவிலும், சூரத்-திலிருந்து  தெற்கு-தென்மேற்கில் 400 கிலோமீட்டர் தொலைவிலும் மையம் கொண்டிருந்தது.
இது வடக்கு-வடகிழக்கு திசையை நோக்கி நகர்ந்து, வடக்கு மகாராஷ்டிரா கடலோரம் அலிபாக்-கின் தென்பகுதியில்  தீவிர சூறாவளிப் புயலாக ஜூன் 3-ஆம் தேதி பிற்பகலில் கரையைக் கடக்கும். புயல் கரையைக் கடக்கும்போது, அதிகபட்சம், மணிக்கு 100 முதல் 110 கிலோ மீட்டர் முதல் 120 கிலோ மீட்டர் வேகம் வரை பலத்த காற்று வீசக்கூடும்.
இந்தப் புயலின் நகர்வு, டாப்லர் வானிலை ரேடார்கள் மூலம் தொடர்ந்து மும்பை மற்றும் கோவாவில் இருந்து கண்காணிக்கப்படுகிறது.
(Visitor Counter : 158
மனித வள மேம்பாட்டு அமைச்சகம்
பல்வேறு தேர்வுகளுக்கான ஆன்லைன் விண்ணப்ப படிவங்களைத் தாக்கல் செய்வதற்கான தேதிகள் தேசிய சோதனை முகமையால் நீட்டிப்பு / மாற்றியமைப்பு
கோவிட்-19 பெருந்தொற்று பரவலைத் தொடர்ந்து பெற்றோர் மற்றும் மாணவர்களுக்கு ஏற்பட்டுள்ள சிரமங்களைக் கருத்தில் கொண்டு, மத்திய மனிதவள மேம்பாட்டுத்துறை அமைச்சர் திரு. ரமேஷ் பொக்ரியால் ‘நிஷாங்க்’ பலவேறு தேர்வுகளுக்கான ஆன்லைன் விண்ணப்பம் தாக்கல் செய்யும் தேதியை நீட்டிக்கவோ, மாற்றியமைக்கவோ வேண்டும் என்று தேசிய சோதனை முகமை என்டிஏவுக்கு அறிவுரை வழங்கியுள்ளார். அதன்படி, என்டிஏ பல்வேறு தேர்வுகளுக்கான ஆன்லைன் விண்ணப்பங்களைச் சமர்ப்பிப்பதற்கான தேதியை மேலும் நீட்டித்தும், மாற்றியமைத்தும் அறிவித்துள்ளது.
நீட்டிக்கப்பட்ட/ மாற்றியமைக்கப்பட்ட தேதிகள் வருமாறு-
|
|
வரிசை
எண்
|
|
தேர்வு
|
|
தற்போதைய தேதிகள்
|
|
மாற்றிய மைக்கப்பட்ட/ நீட்டிக்கப்பட்ட தேதிகள்|
|
|
|
முதல்
|
|
வரை
|
|
முதல்
|
|
வரை
|
|
01
|
|
ஹோட்டல் மேலாண்மைக்கான தேசிய கவுன்சில்
 JEE-
2020
|
|
01.01.2020
|
|
30.04.2020
|
|
01.03.2020
|
|
15.05.2020
|
|
02
|
|
இந்திரா காந்தி தேசிய திறந்தநிலை பல்கலைக்கழகம்  நுழைவுத் தேர்வு-2020 Ph.D. and OPENMAT
|
|
28.02.2020
|
|
30.04.2020
|
|
01.03.2020
|
|
15.05.2020
|
|
03
|
|
இந்திய வேளாண் ஆராய்ச்சிகவுன்சில் -2020
|
|
01.03.2020
|
|
30.04.2020
|
|
01.03.2020
|
|
15.05.2020
|
|
04
|
|
ஜவஹர்லால் நேரு பல்கலைக்கழக நுழைவுத்தேர்வு
-2020
|
|
02.03.2020
|
|
30.04.2020
|
|
02.03.2020
|
|
15.05.2020
|
|
05
|
|
அகில இந்திய ஆயுஷ் முதுநிலைப்பட்ட நுழைவுத் தேர்வு
-2020
|
|
01.05.2020
|
|
31.05.2020
|
|
06.05.2020
|
|
05.06.2020
‘’ தாக்கல் செய்யப்படும் ஆன்லைன் விண்ணப்பப் படிவங்கள் மாலை 4 மணி வரை பெற்றுக்கொள்ளப்படும். செலுத்தப்படும் கட்டணம் இரவு 11.50 மணி வரை பெறப்படும்.
உரிய கட்டணத்தை கிரெடிட், டெபிட் அட்டைகள், நெட் பாங்கிங், யுபிஐ, பே டிஎம் மூலம் செலுத்தலாம்.
15.05.2020க்குப் பின்னர் நிலைமையை ஆய்வு செய்து, நுழைவு அட்டைகளைப் பதிவிறக்கம் செய்வதற்கான மற்றும் தேர்வு குறித்த விரிவான அட்டவனை தனியாக சம்பந்தப்பட்ட வலைதளங்களில் வெளியிடப்படும். இதை www.nta.ac.in என்ற தளத்தில் காணலாம்.
கல்வியாண்டின் அட்டவனையின் முக்கியத்துவத்தை என்டிஏ புரிந்து கொண்டிருக்கும் அதே நிலையில், மாணவர்கள் உள்பட ஒவ்வொரு குடிமகனின் நலனையும் அது சமமாகப் பாவித்துள்ளது.
தேர்வுகள் குறித்து மாணவர்கள் மற்றும் பெற்றோர் கவலைப்படத் தேவையில்லை என என்டிஏ எதிர்பாக்கிறது. மேலும், இந்தக் கால நிலையை, தேர்வுக்கு தயாராவதில் மாணவர்களுக்குப் பெற்றோர் உதவ வேண்டும். படிப்பதில் இடைவெளி ஏதாவது இருந்தால் அதனைச் சரி செய்வதில் கவனம் செலுத்த வேண்டும். தேர்வுகள் பற்றிய தற்போதைய நிகழ்வுகள் குறித்து என்டிஏ அவ்வப்போது மாணவர்களுக்குத் தெரிவிப்பதுடன், மாற்றங்களையும் போதிய கால அவகாசத்துடன் அறிவிக்கும்.
தற்போதைய நிகழ்வுகள் பற்றித் தெரிந்து கொள்ள பெற்றோரும், மாணவர்களும் சம்பந்தப்பட்ட தேர்வுகள் பற்றிய வலைதளங்களை www.nta.ac.in அணுகுமாறு கேட்டுக்கொள்ளப்படுகின்றனர்.
மேலும் விவரங்களுக்கு 8287471852, 8178359845, 9650173668, 9599676953, 8882356803 என்ற தொலைபேசி எண்களையும் தொடர்பு கொள்ளலாம்.
-------------------------------------------------------------------
(